4 การประกอบธุรกิจของแต่ละสายผลิตภัณฑ์

4.1 ลักษณะของผลิตภัณฑ์

บริษัทเป็นผู้ผลิตและจำหน่ายผลิตภัณฑ์มอเตอร์คอมเพรสเซอร์ระบบปิดสนิท (Hermetic
Compressor) ซึ่งทำหน้าที่อัดและดูดน้ำยาทำความเย็นในระบบทำความเย็นของ ตู้เย็น ตู้แช่
ตู้ทำน้ำเย็น ตู้เย็นเชิงพาณิชย์และเครื่องปรับอากาศ โดยเป็นมอเตอร์คอมเพรสเซอร์แบบลูกสูบ
(Reciprocating Compressor)
สามารถใช้กับสารทำความเย็นได้หลายชนิดรวมทั้งสารทำความเย็นที่ไม่ทำลายสิ่งแวดล้อม (Ozone
Friendly Substance) เช่น R134a R404A R407C R600a R290 มีขนาดตั้งแต่ 1/20
แรงม้า ถึง 10 แรงม้า

ผลิตภัณฑ์อื่นที่บริษัททำการผลิตและจำหน่ายคือ Condensing Unit
ซึ่งเป็นส่วนประกอบสำหรับเครื่องทำความเย็น
อีกทั้งทำการผลิตชิ้นส่วนมอเตอร์ไฟฟ้าและชิ้นส่วนต่างๆ ของมอเตอร์คอมเพรสเซอร์

สิทธิและประโยชน์จากคณะกรรมการส่งเสริมการลงทุนในกิจการผลิตมอเตอร์คอมเพรสเซอร์ มีดังนี้

  - ฉบับที่ 1
  ขนาดของกิจการมีกำลังผลิตมอเตอร์คอมเพรสเซอร์สำหรับตู้เย็นและชิ้นส่วนปีละประมาณ

  800,000 เครื่อง สิทธิและประโยชน์ได้สิ้นสุดแล้ว เมื่อวันที่ 12 มกราคม 2538

  - ฉบับที่ 2
  ขนาดของกิจการมีกำลังผลิตมอเตอร์คอมเพรสเซอร์สำหรับตู้เย็นและชิ้นส่วนปีละประมาณ
  1,000,000 เครื่อง สิทธิและประโยชน์ได้สิ้นสุดแล้ว เมื่อวันที่ 3 มกราคม 2543

  - ฉบับที่ 3
  ขนาดของกิจการมีกำลังผลิตมอเตอร์คอมเพรสเซอร์สำหรับเครื่องปรับอากาศและเครื่องทำความเย็นปีละประมาณ
  400,000 เครื่อง

  สิทธิและประโยชน์ได้สิ้นสุดลงแล้ว เมื่อวันที่ 3 มกราคม 2552

  - ฉบับที่ 4
  ขนาดของกิจการมีกำลังผลิตมอเตอร์คอมเพรสเซอร์สำหรับเครื่องปรับอากาศและเครื่องทำความเย็นปีละประมาณ
  584,000 เครื่อง โดยได้รับการอนุมัติให้การส่งเสริมเมื่อวันที่ 10 มีนาคม 2552
  และเริ่มมีรายได้เมื่อวันที่ 1 กุมภาพันธ์ 2553 ได้รับสิทธิและประโยชน์ที่สำคัญดังนี้

  - ได้รับการยกเว้นอากรขาเข้าสำหรับเครื่องจักรตามที่คณะกรรมการพิจารณาอนุมัติตลอด
  ระยะเวลาที่ได้รับการส่งเสริม

  - ได้รับยกเว้นภาษีเงินได้นิติบุคคลสำหรับกำไรสุทธิไม่เกินร้อยละ 100 ของเงินลงทุนไม่รวม

ค่าที่ดินและเงินทุนหมุนเวียน นับแต่วันที่เริ่มมีรายได้มีกำหนดเวลาห้าปี

  - ได้รับยกเว้นไม่ต้องนำเงินปันผลซึ่งได้รับยกเว้นภาษีเงินได้นิติบุคคลไปรวมคำนวณเพื่อเสีย

  ภาษีเงินได้ตลอดระยะเวลาที่บริษัทได้รับยกเว้นภาษีเงินได้นิติบุคคล

  - ฉบับที่ 5
  ขนาดของกิจการมีกำลังผลิตมอเตอร์คอมเพรสเซอร์สำหรับเครื่องปรับอากาศและเครื่องทำความเย็นเชิงพาณิชย์ปีละประมาณ
  1,200,000 เครื่อง โดยได้รับการอนุมัติให้การส่งเสริมเมื่อวันที่ 1 มีนาคม 2554
  ขณะนี้ยังไม่มีรายได้จากการขายผลิตภัณฑ์

  ได้รับสิทธิและประโยชน์ที่สำคัญดังนี้

  - ได้รับการยกเว้นอากรขาเข้าสำหรับเครื่องจักรตามที่คณะกรรมการพิจารณาอนุมัติตลอด
  ระยะเวลาที่ได้รับการส่งเสริม

  - ได้รับยกเว้นภาษีเงินได้นิติบุคคลสำหรับกำไรสุทธิไม่เกินร้อยละ 100 ของเงินลงทุนไม่รวม

ค่าที่ดินและเงินทุนหมุนเวียน นับแต่วันที่เริ่มมีรายได้มีกำหนดเวลาห้าปี

  - ได้รับยกเว้นไม่ต้องนำเงินปันผลซึ่งได้รับยกเว้นภาษีเงินได้นิติบุคคลไปรวมคำนวณเพื่อเสีย

  ภาษีเงินได้ตลอดระยะเวลาที่บริษัทได้รับยกเว้นภาษีเงินได้นิติบุคคล

4.2 การตลาดและภาวะการแข่งขัน

ผลิตภัณฑ์มอเตอร์คอมเพรสเซอร์ที่จำหน่ายอยู่ทั่วโลกมีหลายประเภทโดยมี 3
ประเภทหลักที่ได้รับความนิยมใช้ในภาคครัวเรือน
และจำหน่ายอยู่ทั่วโลกแบ่งออกตามขนาดความสามารถในการทำความเย็น (กำลังแรงม้า)
คุณลักษณะของผลิตภัณฑ์และการนำมาใช้งานเป็นอุปกรณ์ควบติดกับผลิตภัณฑ์หรืออุปกรณ์ทำความเย็นประเภทต่าง
ๆ เป็นดังนี้

+---------+---------------------+---------------------+---------------+
| ประเภท  | Reciprocating       | Rotary              | Scroll        |
|         |                     |                     |               |
| รายการ  | แบบลูกสูบ             | แบบโรตารี่            | แบบสกอลล์      |
+---------+---------------------+---------------------+---------------+
| ขนาด    | 1/20-25 แรงม้า       | 1-7 แรงม้า           | 1.5 – 30      |
|         |                     |                     | แรงม้า         |
+---------+---------------------+---------------------+---------------+
| การนำ   | ตู้เย็นภายในบ้าน ตู้แช่    | เครื่องปรับอากาศ       | เคร           |
| มาใช้งาน | ตู้เย็นเชิงพาณิชย์        | ขนาดเล็ก (Room Air   | ื่องปรับอากาศและ |
|         | ตู้ทำน้ำแข็ง ตู้ทำน้ำเย็น   | Conditioer)         | ฮีทปั๊ม          |
|         | เครื่อง ปรับอากาศและ   | และร                |               |
|         | ฮีทปั๊ม (Heat Pump)    | ะบบปรับอากาศ(Package | (Heat Pump)   |
|         |                     | Air Conditioner)และ |               |
|         |                     | ฮีทปั๊ม(Heat Pump)     |               |
+---------+---------------------+---------------------+---------------+
| คุณล     | ประสิทธิภาพของการ     | ปร                  | ปร            |
| ักษณะเด่น | ทำความเย็นดีและมีคุณภาพ | ะหยัดพลังงานราคาไม่แพง | ะหยัดพลังงานดีแล |
|         | ที่คงที่ทนทานต่อการใช้งาน | และมีการพัฒนาเป็นแบบ   | ะมีประสิทธิภาพสูง |
|         | ในสภาพอากาศร้อนสูงเป็น | Twin Rotary         |               |
|         | เวลานานมีหลายขนาดแรง | ที่มีประสิทธิ            |               |
|         | ม้าให้เลือกตามการใช้งาน | ภาพใกล้เคียงแบบ       |               |
|         |                     | Scroll              |               |
+---------+---------------------+---------------------+---------------+
| คุณล     | มีเสียงรบกวน          | ประ                 | ราคาแ         |
| ักษณะด้อย | ราคาสูงกว่าแบบโรตารี่   | สิทธิภาพการทำความเย็นป | พงมีผู้ผลิตน้อยราย |
|         |                     | านกลางและคุณภาพไม่คงที่ |               |
+---------+---------------------+---------------------+---------------+
| จ       | 106                 | 120 ล้านเครื่อง        | 14 ล้านเครื่อง   |
| ำนวนผลิต | ล้านเค               |                     |               |
|         | รื่องสำหรับตู้เย็นและเครื่อ |                     |               |
| ปี 2554  | งทำความเย็นในครัวเรือน |                     |               |
+---------+---------------------+---------------------+---------------+

ผลิตภัณฑ์มอเตอร์คอมเพรสเซอร์ในประเภทต่าง ๆ ดังกล่าวนี้มีแบบลูกสูบ (Reciprocating)
และแบบโรตารี่ (Rotary)
ที่มีการใช้งานอย่างแพร่หลายกับผู้บริโภคในครัวเรือนที่ใช้สินค้าตู้เย็นภายในบ้าน ตู้แช่
ตู้เย็นเชิงพาณิชย์ ตู้ทำน้ำแข็ง ตู้ทำน้ำเย็น และเครื่องปรับอากาศ

- อุตสาหกรรมมอเตอร์คอมเพรสเซอร์แบบลูกสูบ

มอเตอร์คอมเพรสเซอร์แบบลูกสูบ (Reciprocating Compressors)
เป็นมอเตอร์คอมเพรสเซอร์ที่ผลิตขึ้นเป็นอันดับแรกและใช้กันอย่างแพร่หลายมานานกว่ามอเตอร์คอมเพรสเซอร์ประเภทอื่น
ๆ
เนื่องจากมีสายผลิตภัณฑ์ที่หลากหลายครอบคลุมการใช้งานได้ทุกขนาดมีหลายขนาดกำลังแรงม้าให้เลือกใช้อย่างเหมาะสม
ทำให้มอเตอร์คอมเพรสเซอร์แบบลูกสูบ (Reciprocating Compressors)
เป็นผลิตภัณฑ์ที่นำมาใช้สำหรับเครื่องทำความเย็นและเครื่องปรับอากาศ
และมีการพัฒนาตัวผลิตภัณฑ์ให้ดีขึ้นอย่างต่อเนื่องทั้งในด้านประสิทธิภาพการใช้งาน
การประหยัดพลังงานและการใช้สารทำความเย็นที่เป็นมิตรกับสิ่งแวดล้อม

ถึงแม้ว่ามอเตอร์คอมเพรสเซอร์แบบลูกสูบขนาดเล็กจะมีมอเตอร์คอมเพรสเซอร์แบบโรตารี่
(Rotary Compressor) และแบบสกอลล์ (Scroll)
เป็นคู่แข่งและมีมอเตอร์คอมเพรสเซอร์แบบสกรู (Screw) เป็นคู่แข่งกับขนาดใหญ่ก็ตาม
แต่ตลาดมอเตอร์คอมเพรสเซอร์แบบลูกสูบที่ใช้กับผลิตภัณฑ์ตู้เย็นและเครื่องทำความเย็นก็ยังคงมีการเติบโตอย่างต่อเนื่อง
ณ
ขณะปัจจุบันยอดการขายมอเตอร์คอมเพรสเซอร์แบบลูกสูบที่นำไปใช้กับผลิตภัณฑ์เครื่องทำความเย็นมีการขยายตัวได้อย่างดียิ่งโดยเฉพาะในตลาดประเทศเศรษฐกิจใหม่
(Emerging Market) ประเทศจีน และกลุ่มประเทศอาเซียน นอกจากนี้การใช้ผลิตภัณฑ์ฮีทปั๊ม
(Heat Pump) ในกลุ่มประเทศยุโรป และประเทศญี่ปุ่น
ที่มีส่วนผลักดันให้ความต้องการมอเตอร์คอมเพรสเซอร์แบบลูกสูบเพิ่มมากขึ้น
ในทางกลับกันยอดการขายมอเตอร์คอมเพรสเซอร์แบบลูกสูบที่ใช้กับเครื่องปรับอากาศกลับมียอดขายที่ลดลงซึ่งถูกแทนที่จากการขยายตัวของยอดขายมอเตอร์คอมเพรสเซอร์แบบโรตารี่
และแบบสกอลล์ (Scroll)

มอเตอร์คอมเพรสเซอร์แบบลูกสูบถูกจัดแบ่งตามคุณลักษณะของผลิตภัณฑ์ ได้แก่ ระบบปิด
(Hermetic) ระบบกึ่งเปิดกึ่งปิด (Semi-hermetic) และระบบเปิด (Open type)
โดยมอเตอร์คอมเพรสเซอร์แบบลูกสูบที่เป็นระบบปิดจะใช้กับตู้เย็นในครัวเรือนและตู้แช่
ส่วนมอเตอร์คอมเพรสเซอร์แบบลูกสูบที่เป็นระบบกึ่งเปิดกึ่งปิดและระบบเปิดจะใช้กับเครื่องทำความเย็นและตู้แช่เชิงพาณิชย์
และเครื่องปรับอากาศ

มอเตอร์คอมเพรสเซอร์แบบลูกสูบระบบปิด
ครอบครองส่วนแบ่งตลาดเกือบทั้งหมดของมอเตอร์คอมเพรสเซอร์แบบลูกสูบและส่วนใหญ่เป็นขนาดที่ต่ำกว่า
0.5 kW ซึ่งเหมาะต่อการนำมาใช้กับตู้เย็นในครัวเรือน ตู้แช่ และตู้น้ำเย็น
ซึ่งผู้ผลิตรายใหญ่ต่างมีผลิตภัณฑ์ที่หลากหลายซึ่งใช้สารทำความเย็นประเภทต่างๆได้แก่ R134a,
R404A, R407C, R507, R22, R600a และ R290

- ตลาดมอเตอร์คอมเพรสเซอร์แบบลูกสูบ

ในตลาดเครื่องปรับอากาศโดยรวมของโลกยังคงมีการใช้มอเตอร์คอมเพรสเซอร์แบบลูกสูบอย่างต่อเนื่องแต่เป็นสัดส่วนที่ลดลงและมีปริมาณที่น้อยกว่าแบบโรตารี่อันเนื่องมาจากคุณลักษณะของมอเตอร์คอมเพรสเซอร์แบบลูกสูบมีชิ้นส่วนประกอบต่างๆ
มากจึงทำให้มีต้นทุนการผลิตที่สูงและค่าใช้จ่ายในการซ่อมบำรุงสูง
ซึ่งส่วนใหญ่ของจำนวนที่ใช้อยู่ขณะนี้ผลิตจากผู้ผลิตรายใหญ่ เช่น Tecumseh, Copeland
(Emerson), Bristol และกุลธรเคอร์บี้ (Kulthorn Kirby)

มอเตอร์คอมเพรสเซอร์แบบลูกสูบยังเป็นผลิตภัณฑ์หลักที่นิยมใช้ในอุตสาหกรรมเครื่องทำความเย็น
เนื่องจากมีประสิทธิภาพการทำความเย็นที่ดีและมีคุณภาพที่คงที่รวมทั้งเหมาะกับการใช้งานในท้องถิ่นที่มีอุณหภูมิสูงและร้อนต่อเนื่องเป็นเวลานานจึงเป็นเหตุสำคัญที่ทำให้สามารถครองความเป็นผู้นำสำหรับตลาดตู้เย็นในภาคครัวเรือน
และผลจากการที่ประชาชนของประเทศเศรษฐกิจใหม่ (Emerging Market) เช่น จีน อินเดีย
และบราซิล มีรายได้ต่อหัวเพิ่มมากขึ้น ฐานะความเป็นอยู่ดีขึ้น
จึงมีความต้องการใช้ตู้เย็นในครัวเรือนมากขึ้นทำให้ความต้องการใช้มอเตอร์คอมเพรสเซอร์แบบลูกสูบมีเพิ่มขึ้นตามไปด้วย
ส่วนการบริโภคในภาคอุตสาหกรรมและเชิงพาณิชย์นั้นได้นำมอเตอร์คอมเพรสเซอร์แบบลูกสูบมาใช้กับผลิตภัณฑ์เครื่องทำความเย็นที่ใช้ถนอมและรักษาความสดของอาหาร
ใช้ทำห้องเย็นและกระบวนการทำความเย็นต่างๆในอุตสาหกรรม โดยในตลาดรวมมี Embraco
เป็นผู้นำของตลาดมอเตอร์คอมเพรสเซอร์แบบลูกสูบที่ใช้สำหรับตู้เย็นที่ใช้ในภาคครัวเรือน
และมีอันดับรองลงไปได้แก่ Panasonic, Secop( Danfoss) และ LG
ส่วนผู้นำในตลาดมอเตอร์คอมเพรสเซอร์แบบลูกสูบสำหรับเครื่องทำความเย็นในภาคอุตสาหกรรมและเชิงพาณิชย์นั้นได้แก่
Tecumseh, Secop และ Vilter (Emerson)

- ผู้ผลิตมอเตอร์คอมเพรสเซอร์แบบลูกสูบรายใหญ่ของโลก ได้แก่

ผู้ผลิต ประเทศ

Embraco Brazil, China, Italy, Slovakia

Panasonic Singapore, Malaysia, China

Secop (Danfoss) Slovakia, Slovenia, China

Tecumseh The United States, Brazil, France, India

LG Korea, China

Samsung Korea, China

Kulthorn Kirby Thailand

การทำธุรกิจสำหรับกิจการผลิตมอเตอร์คอมเพรสเซอร์นั้น
มีการแข่งขันรุนแรงทั้งตลาดภายในและต่างประเทศ
ประกอบกับในหลายปีที่ผ่านมาต้นทุนการผลิตเพิ่มขึ้นอย่างต่อเนื่องเป็นผลจากราคาวัตถุดิบที่ปรับสูงขึ้นโดยตลอด
ทำให้ผู้ผลิตต้องแข่งขันกันมากขึ้นในการสนองตอบต่อความต้องการของลูกค้าทางด้านราคา การสร้าง
ความสัมพันธ์ที่ดีกับลูกค้าในแนวทางที่เกื้อหนุนธุรกิจระหว่างกัน การปรับปรุง Productivity
ของกระบวนการผลิตให้สูงขึ้น
รวมถึงการหาวัตถุดิบทางเลือกเพื่อทดแทนวัตถุดิบเดิมที่มีราคาสูงขึ้นเพื่อลดต้นทุน
ซึ่งเป็นกลยุทธ์ที่ผู้ผลิตมอเตอร์คอมเพรสเซอร์ทั่วไปรวมทั้งบริษัทเองได้ใช้เพื่อสร้างความได้เปรียบหรือรักษาความสามารถในด้านการแข่งขัน
บริษัททำการกำหนดราคาสินค้าจากปัจจัยที่เกี่ยวข้อง เช่น
ภาระต้นทุนที่เป็นผลจากการปรับขึ้นราคาวัตถุดิบเหล็ก ทองแดง
ภาวะการแข่งขันและปริมาณการสั่งซื้อของลูกค้า
ดังนั้นราคาขายสินค้าในประเทศและราคาส่งออกที่ผ่านมาของบริษัทเป็นราคาขายที่แข่งขันได้อย่างสมบูรณ์กับราคาของคู่แข่ง

จุดเด่นทางการตลาดของบริษัทที่แตกต่างจากผู้ผลิตหลายราย คือ
การที่บริษัทมีสถานะเป็นกลางโดยเป็นผู้ผลิตมอเตอร์คอมเพรสเซอร์ที่ไม่ได้ผลิตสินค้าสำเร็จรูป เช่น
ตู้เย็น ตู้ทำน้ำเย็น ตู้แช่
และเครื่องปรับอากาศเพื่อจำหน่ายแข่งขันกับลูกค้าและได้เน้นการให้ความสำคัญที่สุดต่อการตอบสนองต่อความต้องการของลูกค้าในทุกด้าน
จึงเป็นผลให้สามารถจำหน่ายสินค้าให้กับลูกค้าได้ทุกราย

ลูกค้าของบริษัทแบ่งเป็น 2 ประเภท คือ

(1) ผู้ผลิตตู้เย็น ตู้แช่ และเครื่องปรับอากาศรายใหญ่ที่เรียกว่า OEM (Original Equipment
    Manufacturers)บริษัทเป็นผู้จำหน่ายมอเตอร์คอมเพรสเซอร์โดยตรงทั้งภายในและต่างประเทศ
    ยกเว้นตลาดในประเทศออสเตรเลียและนิวซีแลนด์ซึ่งบริษัทจะดำเนินการผ่านผู้จัดจำหน่าย คือ
    Heatcraft Australia Pty. Ltd.

(2) ผู้ผลิตตู้เย็น ตู้แช่ ตู้ทำน้ำเย็น และเครื่องปรับอากาศรายย่อย
    บริษัทให้ผู้จัดจำหน่ายในประเทศที่ได้รับมอบหมายเป็นผู้ดำเนินการ
    ส่วนการขายส่งออกบริษัทจะเป็นผู้ดำเนินการโดยตรงกับลูกค้า

ในปี 2554 บริษัทและบริษัทย่อยจำหน่ายผลิตภัณฑ์ทั้งภายในประเทศและส่งออกไปยังประเทศต่าง ๆ
โดยมีสัดส่วนรายได้จากการขายประมาณ 29 : 71 ตามลำดับ ทั้งนี้
มียอดจำหน่ายมอเตอร์คอมเพรสเซอร์ได้ทั้งปีรวมจำนวนประมาณ 5.26 ล้านเครื่อง

การแข่งขันทางธุรกิจของผู้ผลิตมอเตอร์คอมเพรสเซอร์แบบลูกสูบเป็นไปในแนวทางที่เข้มข้นมากขึ้น
และการควบรวมกิจการระหว่างกันยังคงเป็นกลยุทธ์อีกรูปแบบหนึ่งของการสร้างความได้เปรียบทางการแข่งขันที่นิยมทำมาอย่างต่อเนื่อง

4.3 การจัดหาผลิตภัณฑ์หรือบริการ

บริษัทมีโรงงาน 1 แห่ง ตั้งอยู่ในนิคมอุตสาหกรรมลาดกระบัง กรุงเทพมหานคร และมีบริษัทย่อย 6
แห่งคือ บริษัท กุลธรเคอร์บี้เฟาน์ดรี่ จำกัด บริษัท กุลธรพรีเมียร์ จำกัด บริษัท กุลธร สตีล จำกัด
บริษัท กุลธรแมททีเรียลส์แอนด์คอนโทรลส์ จำกัด บริษัท กุลธรเมททัลโปรดักส์ จำกัด และบริษัท
ซูโจว กุลธรแม็กเน็ตไวร์ จำกัด
โดยบริษัทย่อยดังกล่าวเป็นผู้ผลิตและจัดส่งวัตถุดิบรวมถึงชิ้นส่วนประกอบที่สำคัญของมอเตอร์คอมเพรสเซอร์ให้กับบริษัท

บริษัทกำหนดนโยบายการผลิต
โดยฝ่ายจัดการได้ทำการคาดการณ์ยอดขายในปีถัดไปที่ได้คำนึงถึงปัจจัยแวดล้อมต่างๆที่เกี่ยวข้องกับธุรกิจการผลิตมอเตอร์คอมเพรสเซอร์
อันได้แก่สภาพการแข่งขันของตลาดขณะปัจจุบันและที่จะเปลี่ยนแปลงในอนาคต
ผลกระทบของภาวะเศรษฐกิจที่เปลี่ยนแปลงและมีผลต่อปริมาณความต้องการของลูกค้า
โดยได้รวบรวมและนำมาวิเคราะห์เพื่อปรับกลยุทธ์ทางธุรกิจของบริษัทให้เหมาะสมและเอื้ออำนวยให้กิจการเติบโตได้ตามเป้าหมายอย่างยั่งยืน

 กำลังการผลิตและปริมาณการผลิตจริง (หน่วย : ล้านเครื่อง)

บริษัท กุลธรเคอร์บี้ จำกัด (มหาชน) บริษัท กุลธรพรีเมียร์ จำกัด

ปี 2554 ปี 2553 ปี 2552 ปี 2554 ปี 2553 ปี 2552

กำลังผลิต 5.16 4.58 4.00 4.50 4.50 4.50

ปริมาณการผลิตจริง

มอเตอร์คอมเพรสเซอร์ 2.40 3.01 2.25 2.75 2.47 2.06

Condensing Unit 0.01 0.01 0.01 - - -

รวมปริมาณการผลิต 2.41 3.02 2.26 2.75 2.47 2.06

อัตราเพิ่ม (ลด) ของปริมาณการผลิต (20.20%) 33.63% (6.22%) 11.34% 19.90% 16.38%

การจัดหาวัตถุดิบและชิ้นส่วนที่สำคัญในการผลิตมอเตอร์คอมเพรสเซอร์ อันได้แก่ เหล็กแผ่น
ชิ้นส่วนเหล็กหล่อ ชิ้นส่วนผงโลหะอัดขึ้นรูป (Sintered Products) ลวดทองแดงอาบน้ำยา
อลูมิเนียม น้ำมันคอมเพรสเซอร์ สีเคลือบคอมเพรสเซอร์ และ ชิ้นส่วนอุปกรณ์ไฟฟ้า บริษัทและบริษัท
กุลธรพรีเมียร์
จำกัดซึ่งเป็นบริษัทย่อยในสายการผลิตคอมเพรสเซอร์ทำการจัดซื้อจากทั้งภายในประเทศและต่างประเทศ
โดยมีสัดส่วนประมาณ 80: 20 และมีแหล่งซื้อที่สำคัญดังนี้

ในประเทศ

ชิ้นส่วนเหล็กหล่อ บริษัท กุลธรเคอร์บี้เฟาน์ดรี่ จำกัด (บริษัทย่อย)

บริษัท กุลธรพรีเมียร์ จำกัด (บริษัทย่อย)

ลวดทองแดงอาบน้ำยา บริษัท กุลธรแมททีเรียลส์แอนด์คอนโทรลส์ จำกัด (บริษัทย่อย)

บริษัท ฮิตาชิ ลวดอาบน้ำยา จำกัด

เหล็กแผ่น บริษัท กุลธร สตีล จำกัด (บริษัทย่อย)

ชิ้นส่วนผงโลหะอัดขึ้นรูป บริษัท ฮิตาชิ เพาเดอร์ เมทัลส์ (ประเทศไทย) จำกัด

ชิ้นส่วนเหล็กทุบ บริษัท กุลธรเมททัลโปรดักส์ จำกัด (บริษัทย่อย)

สีเคลือบคอมเพรสเซอร์ บริษัท นิปปอนเพนต์ (ประเทศไทย) จำกัด

บริษัท ทีโอเอ-ซินโต (ไทยแลนด์) จำกัด

 ต่างประเทศ

น้ำมันคอมเพรสเซอร์ ประเทศญี่ปุ่น อังกฤษ สหรัฐอเมริกา และสเปน

ลวดทองแดงอาบน้ำยา บริษัท ซูโจว กุลธรแม็กเน็ตไวร์ จำกัด (บริษัทย่อย)

อลูมิเนียม ประเทศออสเตรเลีย

ชิ้นส่วนอุปกรณ์ไฟฟ้า ประเทศจีน สหรัฐอเมริกา มาเลเซีย และอิตาลี

สำหรับบริษัท กุลธรเคอร์บี้เฟาน์ดรี่ จำกัด และบริษัทกุลธรพรีเมียร์
จำกัดที่ทำการผลิตชิ้นส่วนเหล็กหล่อ จัดหาวัตถุดิบคือ เศษเหล็ก จากบริษัทแม่ และ ทั่วไป
ส่วนเคมีภัณฑ์ซื้อจากผู้นำเข้ามาจำหน่ายในประเทศทั่วไป

บริษัท กุลธร สตีล จำกัด ที่ประกอบกิจการตัดและแปรรูปโลหะแผ่น (Coil Center)
สำหรับกิจการผลิตมอเตอร์คอมเพรสเซอร์ มอเตอร์ไฟฟ้าและอื่นๆ จัดหาวัตถุดิบเหล็กม้วน
โดยการนำเข้าจากผู้ผลิตในประเทศญี่ปุ่น จีน ไต้หวัน เกาหลี รวมทั้งซื้อจากผู้ผลิตในประเทศ

บริษัท กุลธรแมททีเรียลส์แอนด์คอนโทรลส์ จำกัด ที่ประกอบกิจการผลิตลวดทองแดงอาบน้ำยา
จัดหาวัตถุดิบทองแดงโดยการนำเข้าจากผู้ผลิตในประเทศอินโดนีเซีย ญี่ปุ่น เกาหลี ฟิลิปปินส์

บริษัท กุลธรเมททัลโปรดักส์ จำกัด
ประกอบกิจการผลิตชิ้นส่วนโลหะทุบโดยการนำเข้าเหล็กจากผู้ผลิตในประเทศ ญี่ปุ่น เกาหลี

บริษัท ซูโจว กุลธรแม็กเน็ตไวร์ จำกัด
ประกอบกิจการผลิตลวดทองแดงอาบน้ำยาโดยใช้ทองแดงจากผู้ผลิตในประเทศจีน